## Odluka o usklađivanju mirovina od 1. prosinca1993.

### NN 116/1993 (30.12.1993.), Odluka o usklađivanju mirovina od 1. prosinca1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 3a. Zakona o preuzimanju saveznog zakona iz oblasti
mirovinskog i invalidskog osiguranja vojnih osiguranika koji se u Republici
Hrvatskoj primjenjuje kao republički zakon ("Narodne novine",
br. 53/91, 73/91, 18/92, 71/92 i 26/93), članka 66. Zakona o mirovinskom
i invalidskom osiguranju vojnih osiguranika ("Narodne novine",
broj 53/91) te članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine",
br. 58/90 i 21/92), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 27. prosinca 1993, donosi

## ODLUKU

### o usklađivanju mirovina od 1. prosinca 1993.

1. U skladu s Uredbom o utvrđivanju najviših iznosa mase sredstava za
isplatu mirovina ("Narodne novine", broj 93/93) mirovine korisnika
mirovine koji su mirovinu ostvarili 1. siječnja 1993. ili kasnije kao djelatne
vojne osobe ili osobe na službi u oružanim snagama Republike Hrvatske na
temelju članka 3a. Zakona o preuzimanju saveznog zakona iz oblasti mirovinskog
i invalidskog osiguranja vojnih osiguranika koji se u Republici Hrvatskoj
primjenjuje kao republički zakon i koje su određene od mirovinske osnovice
u smislu članka 18. stavak 2. i mirovine koje su usklađene prema odredbi
članka 64. stavka 2. Zakona o mirovinskom i invalidskom osiguranju vojnih
osiguranika te povećane od 1. siječnja 1993. za 26,6%, od 1. veljače 1993.
za 28,06%, od 1. ožujka 1993. za 40.86% i od 1. travnja 1993. za 29,93%
prema Odluci o usklađivanju mirovina od 1. siječnja 1993. do 30. travnja
1993. ("Narodne novine", broj 67/93 i 72/93) i od 1. svibnja
1993. za 40,4% prema Odluci o usklađivanju mirovina od 1. svibnja 1993.
("Narodne novine", br. 77/93 i 80/93) od 1. lipnja 1993. za 39,26%,
od 1. srpnja 1993. za 25% i od 1. kolovoza 1993. za 28% prema Odluci o
usklađivanju mirovina od 1. lipnja 1993, od 1. srpnja 1993. i od 1. kolovoza
1993. ("Narodne novine", broj 87/93) od 1. rujna 1993. za 22%
prema Odluci o usklađivanju mirovina od 1. rujna 1993. ("Narodne novine",
broj 101/93) od 1. listopada 1993. za 4% prema Odluci o usklađivanju mirovina
od 1. listopada 1993. ("Narodne novine", broj 105/93) povećavaju
se od 1. prosinca 1993. za 1%.

2. Kao osnovica za povećanje mirovina od 1. prosinca 1993, uzima se
mirovina koja je korisnicima pripadala na dan 1. prosinca 1993. odnosno
na dan stjecanja prava, ako je pravo stečeno nakon toga dana.

3. Mirovine korisnika mirovina koji su pravo na mirovinu ostvarili 1.
prosinca 1993, ili poslije toga dana, a koje nisu povećane za 26,6%, za
28,06%, za 40,86%, za 29,93%, za 40,4%, za 39,26%, za 25%, za 28%, za 22%
i za 4% povećavaju se od dana ostvarenja prava za 1.089,521%.

4. Usklađivanje mirovina prema ovoj odluci, obavit će se po službenoj
dužnosti, bez donošenja rješenja.

5. Ova odluka stupa na snagu idućeg dana nakon objave u "Narodnim
novinama", a primjenjuje se od 1. prosinca 1993.

Klasa: 140-13/93-01/4643

Urbroj : 341-99-01 /93-8.

Zagreb, 27. prosinca 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 116/1993-2264